**ЈЕДНАЧЕЊЕ СУГЛАСНИКА ПО МЕСТУ ТВОРБЕ**

Као што и сам назив ове гласовне промене каже, једњачење сугласника по месту творбе (изговора), јасно је да је неопходно да знамо како се гласови деле према месту изговора!

Не брините, потребно је да се подсетимо зубних и предњонепчаних сугласника, јер се ова гласовна промена дешава када се зубни сугласници С и З нађу испред предњонепчаних сугласника.

**ЗУБНИ** сугласници: **Т**амо **Д**алеко **Ц**рвене **С**е **З**аставе.

**ПРЕДЊОНЕПЧАНИ** сугласници: **Ч**ича **Ђ**орђе **Ж**ваће **Ш**љиве **Њ**егова **Ћ**ерка **Љ**иља **Ј**еде **Џ**ем

Испитајмо како су настале следеће речи:

**ПАЖЊА** (реч смо добили од глагола паз(и)ти: ПА**З** + **Њ**А)

Имамо ситуацију да су се два сугласника нашла један поред другог. Хајде најпре да испитамо какви су по звучности: **З – звучни** сугласник, **Њ је сонант**, што значи да је, такође, **звучни сугласник**. Дакле, овде искључујемо могућност гласовне промене једначење сугласника по звучности, јер су већ једнаки. Хајде сада да видимо где настају ови гласови:

Сугласник З је зубни глас (јер препреку ваздушној струји праве зуби)

Сугласник Њ је предњонепчани.

Примећујете да и када су сугласници различити по месту творбе долази до њихове промене. Глас З прешао је (променио се) у глас Ж (во**ЖЊ**а).

**ВОЖЊА** ( воз(и)ти: ВО**З** + **Њ**А = **ВОЖЊА**) **З** **Ж**

**НОШЊА** (нос(и)ти: НО**С** + **Њ**А = НОШЊА) **С Ш**

Када се зубни сугласници **с** и **з**нађу испред предњонепчаних сугласника (**свих осим *ј***) прелазе/мењају се у **ш** и **ж**.

Та гласовна промена назива се **једначење сугласника по месту изговора/творбе.**

**носити** – носња ношња

 зубни+предњонепчани = предњонепчани предњонепчани

**возити** – возња вожња

зубни+предњонепчани = предњонепчани предњонепчани

У речима се често врши/спроводи више гласовних промена.

На пример: у речи **ИШЧУПАТИ** извршене су две гласовне промене.

 ИЗЧУПАТИ ИСЧУПАТИ ИШЧУПАТИ

 једначење по једначење по

 звучности месту изговора

**СТАМБЕНИ – ( стан – стан + бени стаМБени**

Када се зсонант **Н**нађе испред усненог сугласника **Б** прелазе/мења се у уснени сонант **М**.

**Сугласници се једначе по месту изговора у два случаја:**

1. Када се зубни сугласници С и З нађу испред предњонепчаних Ч, Ђ, Ж, Ш, Њ, Ћ, Љ, (без Ј), Џ, они прелазе у предњонепчане Ш и Ж
2. Када се сонант Н нађе испред усненог сугласника Б, прелази у уснени М

возити – воЖЊа; носити – ноШЊа; стан - стаМБени

**ИЗУЗЕЦИ** / Једначење сугласника по звучности се не врши у следећим случајевима:

у сложеним речима када се:

а) први део сложенице завршава на *с* или *з*, а други део почиње предњонепчаним сугласником *љ* или *њ*:

 с+љуштити, из+љубити, раз+љутити, из+њихати...

б) сугласник *н* налази на крају првог дела сложенице, а други део почиње усненим сугласником *б* или *п*:

 један+пут, ван+брачни, маскен+бал, ван+бродски...

в) у речима страног порекла често се греши, јер се некада пише М, а некада Н – правилно се пишу, нпр.

 инбокс, импулс, бомбона, Истанбул, помфрит, симбол, империја, бомбоњера, имперфекат...

**ПРОВЕЖБАЈМО:**

1. Које су гласовне промене извршене у следећим примерима:

КАЖЊЕН

ЧЕЖЊА

МРЖЊА

ДАШЧИЦА

СВЕШЧИЦА

ПРОШЊА

КАШЊЕЊЕ

ПОДНОШЉИВ

ЗЕЛЕМБАЋ

ОДБРАМБЕНИ

РАШЧУПАТИ (раз + чупати)

ИШЧЕЗНУТИ (из + чезнути)

РАШЧИСТИТИ (раз + чистити)

1. Допуни следеће речи гласовима С, З или Ш

И \_\_\_ПИСАТИ, И\_\_\_ЧЕКИВАТИ, И\_\_\_ВУЋИ, РА\_\_\_ЧЛАНИТИ, И\_\_\_ГОВОРИТИ, И\_\_\_ПЕЋИ

(исписати, ишчекивати, извући, рашчланити, изговорити, испећи)